Troue/Wedding | DJGert.co.za
by Gert van Niekerk | Apr 16, 2019 | Troue/Wedding |
So gestres as wat meeste bruidspare was waarmee ek al gewerk het, so rustig en kalm was Catherine en Sheldon. In ons vooraf-onderhoud het sy vir my gesê dat sy mense betaal om die dinge reg te doen, en sy vertrou hulle om dit so te doen, so hoekom moet sy haar daaroor bekommer. Die dag van die troue, toe ons by Mont Rouge opdaag om op te stel, was alles en almal ook kalm, daar was mense besig om die tafels klaar te dek en die blomme klaar te maak. 'n Absolute vars uitkyk op troureëlings. Terwyl ons vir die bruid gewag het by die seremonie in die driffie was Sheldon darem so bietjie senuweeagtig, maar toe Catherine in haar pragtige rok in die paadjie afgestap kom, was hy stomgeslaan en mens kon sommer sien hoe hy rustiger raak. Na die seremonie het die bruidspaar die trouregister in die saal geteken en is met konfetti bestrooi, waarna die gaste by die lapa gekuier het met heerlike drankies en 'n fantastiese broodtafel Broodtafel Kaaskoek Toe dit begin skemer en koud raak is die gaste na die saal wat pragtig versier was. Bruidstafel Tafels keurig gedek Na 'n paar formaliteite en heildronke is die hoofgereg bedien, en toe was dit tyd vir Sheldon en Catherine om die dansbaan te open op die klanke van Matt Johnson se pragtige akoestiese weergawe van "The One". Hierna het die gaste by hulle aangesluit en heerlik gedans totdat dit tyd was vir die gooi van die ruiker en kousband, waarna daar weer lekker gedans en gesing is tot middernag. Baie dankie Sheldon en Catherine...
by Gert van Niekerk | Apr 29, 2017 | Troue/Wedding |
Op Wally (of De Waal soos party mense hom noem) se sestigste verjaardag het hy en sy droomvrou Griet (of Grietjie) van 43 jaar gelede uiteindelik die knoop deurgehaak by een van die pragtigste trou-venues wat mens aan kan dink. Die geleentheid was behoorlik 'n "joyful celebration" soos Griet dit in haar eerste epos aan my beskryf het. Die weer het saamgespeel en dit was sommer lekker warm vir hierdie tyd van die jaar, die bruid was pragtig uitgevat, die gaste was in 'n goeie luim, en Ds Steven Sass het met sy pittige sêgoed almal behoorlik tuis laat voel. Nadat die formaliteite afgehandel is en die bruidspaar met roosblare ge-konfetti is, het die gaste buite op die stoep en grasperk heerlike happies geëet en drankies gedrink. Die sjampanje het gevloei asof daar nie 'n einde aan die voorraad was nie. Skuins voor 7 het die gaste na die eetsaal beweeg waar Griet en Wally toesprake gemaak en heildronke ingestel het voordat die uitstekende hoofgereg bedien is. Daar is sommer heerlik gekuier aan die tafels, en dit was 'n behoorlike gesukkel om die gaste te kry om na die dansarea te gaan om die bruidspaar op die dansbaan te verwelkom vir hulle openingsdans. Wally het "Wine, Woman and Song" van Johann Strauss gekies vir die openingsdans, en toe het die dansery in alle erns begin. Van die gaste het verder in die eetsaal gekuier terwyl die ander rondom die dansbaan, by die kroeg en buite verder gekuier het. Dankie Wally en Griet dat ons deel van julle "joyful celebration" kon wees – ek hoop werklik julle het genoeg geleentheid...
by Gert van Niekerk | Nov 28, 2016 | Troue/Wedding |
Reinhard en Jodine het die knoop deurgehaak op 'n snikhete November-dag by die pragtige Leeuwrivier buite...